પુણેઃ લગભગ 85 દિવસ સુધી કોમામાં રહેનારી એક ગર્ભવતી મહિલાને તેના નવજાત શિશુ સાથે બચાવવામાં ડોક્ટર્સને મોટી સફળતા મળી છે. પુણેની રૂબી હોલ ક્લિનિકમાં ગત 20 માર્ચે મધ્યપ્રદેશના બુરહાનપુરની 32 વર્ષીય ગર્ભવતી મહિલા પ્રગતિ સાધવાનીની સારવાર ચાલી રહી હતી. લાંબા સમય સુધી કોમામાં રહેવાને કારણે પરિવારજનોએ આશા છોડી દીધી હતી, પરંતુ આખરે ડોક્ટર્સે મહિલા અને તેના નવજાતને બચાવી લીધાં. પરિવારજનોએ હોસ્પિટલની પ્રશંસામાં વડાપ્રધાન અને મધ્ય પ્રદેશના મુખ્યપ્રધાનને પણ પત્ર લખ્યો છે, જેની જાણકારી મળ્યા બાદ હોસ્પિટલે મહિલાની સારવારના ખર્ચથી પણ પરિવારજનોને રાહત આપી છે.